Държавен вестник, бр. 19, 2022 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  19
Г л а в а  в т о р а
СПЕЦИФИЧНИ ИЗИСКВАНИЯ ЗА ЗДРА­
ВОСЛОВНИ И БЕЗОПАСНИ УСЛОВИЯ НА 
ТРУД В ЧЕРНАТА МЕТАЛУРГИЯ
Раздел I
Изисквания за здравословни и безопасни 
условия на труд при добив на течна стомана
Чл. 106. Не се допуска превишаване на 
установените норми за микроклимат, шум, 
виб­рации, прах, токсични вещества, осветле­
ние, изкуствени оптични лъчения в работните 
помещения и на работните места. Постъпва­
щият метален скрап за преработка задължи­
телно подлежи на контрол за радиоактивност.
Чл. 107. За осигуряване на безопасна рабо­
та с работното оборудване (електромагнитни 
кранове, поточна линия за обработка на скрап, 
тележки скраповози, сухопътен и железопъ­
тен транспорт) и безопасни и здравословни 
условия на труд в скрап база при дейности, 
свързани с подготовката на скрап от черни 
метали за претопяване в електродъгови пещи, 
се спазват следните изисквания:
1. при газокислородно рязане на скрап:
а) рязане на скрап се извършва от право­
способни оксиженисти или резачи на скрап при 
спазване на изискванията за безопасна работа 
с природен газ и пропан-бутанови бутилки;
б) работещите, които режат скрап, трябва 
да са облечени с кожени или по изключение 
брезентови облекла и обувки и да работят с 
предпазен шлем и/или очила;
в) рязането на скрап се извършва с изправни 
инструменти: здрави резачи, без механични 
повреди, за да не се допусне изтичане на газ 
и кислород, което да доведе до насищане на 
дрехите на работещия и запалването им; тръ­
бопроводите да са изпълнени от стоманени 
безшевни тръби, подходящо боядисани; 
г) не се допуска изтичане на газ и кислород 
от съединенията на маркучите, както и падане 
на остри и тежки предмети върху маркучите;
д) не се допуска закачането на газовата 
магистрала на един пост повече от един резач, 
ползването на един и същи маркуч за кислород 
и газ, използването на маркучи с механични 
повреди и течове на газ и кислород, както 
и работата при изтичане на газ и кислород 
между редуцил-вентила и маркучите;
е) не се допуска рязане върху купчина скрап;
ж) не се допуска рязането на затворени 
съдове, на кислородни бутилки, на резервоари, 
на бойлери и др.;
з) при газово рязане се спазват изискванията 
на Правилника по безопасност на труда при 
заваряване и рязане на метали (Д-08-002), ЦС 
на БПС, 1978 г. (изм. и доп., ИБТ на МТСГ, 
бр. 8 – 9 и бр. 11 – 12 от 1993 г.);
2. при работа на прес-ножица: 
а) скрап за рязане се подава само ако от­
говаря на техническите условия;
б) не се допуска по време на работа да 
се почиства оборудването, да се оглеждат 
движещите се части на помпите, да се спус­
ка кесонът, да се ремонтират и обслужват 
механизмите;
в) постоянно се следи за работата на 
помпите, за състоянието на тръбопроводите 
и уплътненията, за подаването на смазки в 
помпата и за изправността на манипулатора;
г) не се допуска работата с неизправни 
прибори (манометри, ампермери, волтметри 
и др.);
д) по време на работа на ножицата опе­
раторът ръководи правилното подаване на 
скрапа и следи за работата на механизмите 
на ножицата;
е) не се допускат странични лица на прес-
ножицата и оставянето є без надзор;
ж) не се допускат работещи в опасните зони.
Чл. 108. В електростоманодобивния цех 
(ЕСДЦ) се осигурява следното основно обо­
рудване:
1. електродъгова пещ за производство на 
стомана чрез разтопяване на метална шихта 
при формиране на електрическа дъга, полу­
чена от три електрода;
2. фурмен манипулатор за механизирано 
подаване на кислород в електродъговата пещ;
3. устройство за механизирано подаване 
на кокс в електродъговата пещ;
4. инсталация за вакуумиране на стомана 
(ИВС) – за извънпещна обработка на стомана­
та и получаване на специални марки стомани;
5. бада за транспортиране и зареждане на 
електродъговата пещ със скрап:
а) скраповозна количка за транспортиране 
на бадата със скрап;
б) стоманоразливна кофа за транспортиране 
на течен метал от електродъговата пещ до 
ИВС или до разливочна площадка;
в) сушило за сушене на ремонтираните 
стоманоразливни кофи;
г) зареждащи устройства за подаване на 
шлакообразуващи материали, откислители и 
феросплави в електродъговата пещ и извър­
шване на помощни операции;
д) кран технологичен за транспортиране и 
зареждане на скрап в електродъговата пещ;
е) кран технологичен за транспортиране 
на стоманоразливната кофа от сушилото до 
електродъговата пещ или вакуумната инста­
лация и до разливочната площадка;
ж) газоочистка за улавяне, пречистване и 
изхвърляне в атмосферата на газовете, отде­
ляни при технологичните процеси;
з) шлаковоз за транспортиране на шлака 
от електродъговата пещ.
Чл. 109. За осигуряване на здравословни 
и безопасни условия на труд на работещите 
в стоманодобивното производство се спазват 
следните изисквания: